เรื่องร้องเรียน (สะพาน,น้ำท่วม,ถนน) วันที่ 2022-10-04 10:18:26 — แขวงสามวาตะวันตก เขตคลองสามวา กรุงเทพมหานคร
ตามที่ได้รายงานเรื่องถนนเขตคลองสามวาตั้งแต่ซ. เข้ามบ.พร้อมพัฒน์ ไปหทัยราษฎร์ 39 ผ่านรร. วัดแป้นทอง และวัดแป้นทองไปไทยรามัญ จนถึงทางที่จะไปยังทางด่วนจตุโชติ ถนนเส้นนั้นเป็นหลุมเป็นบ่อตลอดทางนะคะ ไม่ใช่มีเฉพาะหน้าโรงเรียนวัดแป้น ทองกับวัดแป้นทองค่ะ ซึ่งล่าสุดทางโยธาแจ้งมาว่าซ่อมแล้วพร้อมส่งรูปให้ดู ใช่ค่ะซ่อมแล้วซึ่งมีการลาดพื้นทั้งหมดแค่บางส่วน แต่ปัญหาคือ ทำไม่หมดค่ะ ถนนมีสองเลนขับสวนกัน แต่ทำแค่ข้างเดียว อีกฝั่งก็เป็นหลุมเหมือนเดิมค่ะ แล้วเลยวัดจนจะไปถึงทางด่วนจตุโชติคือหลุมทั้งแถบ ไม่ทราบทางจนทได้ลองมาสำรวจดูรึยังคะ ไม่ใช่สำรวจเฉพาะรร กับวัดนะคะแล้วยิ่งหน้าฝน พายุเข้า ฝนตกสองทีก็ทรุดแล้ว นอกจากซ่อมแล้ว ควรจะมาสำรวจซ้ำเรื่อยๆนะคะ ไม่ใช่ซ่อมแล้วจบค่ะ ที่ต้องแจ้งบ่อยๆเพราะจำเป็นต้องขับรถผ่านทุกวัน ลงหลุมทุกวัน แล้วตอนนี้รถดิฉันก็มียางมะตอยติดเยอะมาก เพราะทางคุณมาซ่อมแต่ไม่ได้ทำให้ดีไปเลย คือมันสร้างความเดือดร้อนให้กับประชาชนที่ต้องขับรถผ่านทางนี้ทุกวันค่ะ ซึ่งครั้นจะรอให้หมดหน้าฝนแล้วทำก็ยิ่งไม่ได้ค่ะ ไม่ทราบพอจะทำถนนให้มันดีตลอดทางไปเลยได้มั้ยคะ เพราะนี่แจ้งปัญหาผ่านทางนี้น่าจะเกินสิบครั้งแล้ว รูปที่จะส่งให้ดู จะอ้างอิงถึงรูปก่อนหน้านะคะ เพื่อสื่อว่ามันยังมีหลุมลักษณะแบบนี้อยู่ตลอดทางค่ะ ขออภัยที่ไม่มีรูปอัพเดทเพราะขับรถคนเดียว ถ่ายไม่ได้ค่ะ
ปล. อยากให้ผู้ว่าลงพื้นที่ไปตรวจสอบดูค่ะ ตอนนี้ตั้งแต่รรวัดแป้นทอง หน้าวัดแป้นทอง ตรงไปออกไทยรามัญ หนองระแหง ไปยังทางด่วนจตุโชติใต้สะพานคือพังเปนหลุมเป็นบ่อหมดแล้ว ประชาชนเดือดร้อนมากค่ะ แล้วคือที่บอกว่าบางถนนเป็นถนนส่วนบุคคล ไม่ทราบพอจะดำเนินการอย่างไรคะ เพราะประชาชนทั้วไปรถสาธารณะก็ขับผ่านทางนี้กันหมด รถใหญ่ก็ผ่าน และที่ทำให้ถนนพังเร็วขึ้นก็คือรถใหญ่รถขนดิน แล้วถ้าทางเขตไม่มาดูแลซ่อมแซมก็ควรปิดถนนตรงนั้นไม่ให้ผ่านไปเลยดีมั้ยคะ จะได้ไม่ต้องขับผ่านไปเลย แต่ในเมื่อมันไม่ปิดและปชชยังขับผ่านตรงนั้นก็ควรจะเร่งแก้ปัญหานะคะ เพราะบอกตามตรงว่าตอนนี้ระหว่างบ้านมีทางออกสองทางคือหน้าซาฟารี กับหทัยราษฎร์ 39 ซึ่งตอนนี้พอฝนตกตรงทางออกซาฟารีก็น้ำท่วมสูงก็ขับออกไปทำงานไม่ได้ พอจะออกทางหทัยราษฎร์ถนนก็เป็นหลุมเป็นบ่อ แล้วดิฉันต้องไปทางไหนดีคะ จะบอกว่าไม่มีงบ แล้วที่ผ่านมาที่มาถมๆลวกๆนี่คือมีงบมั้ยคะ ถ้ามีแล้วทำไมไม่ทำถนนให้ดีไปเลยคะ การมาถมแต่ละครั้งมันก็มีค่าใช้จ่ายถูกมั้ยคะ ทำไมไม่ทำให้ดีไปเลยจะได้จบๆคะ ดิฉันย้ายมาอยู่แถวนี้อยู่มาหกปี แต่ถนนตรงนี้ไม่เคยดีขึ้นเลย มีแต่ทรุดลงๆ